Fanweeru ndéggat gi ak juróom-ñett, maa ngi gis benn kamiyoŋ bu mag boo xam ni dafa weex. Waaye nag dafa yeb ay saaku ak ay bagaas ba fees dell, ay nit dugg ci biir, toog, am ñoo xam ni dañoo lang duguñu ci biir. Waaw ! Ñi lang ñi itam, ki ci njëkk dafa sol mbubu mu ñuul ak tubéy ju weex, ki ci topp tubéy ju ñuul ak mbubu mu ñuul, waaye nag dafa boot ab saag. Ki ci toppaat sol mbubu moo xam ni dafa soon ak jiin boo xam ni dafa mel ni lu bula. Ka ca toppaat sol tubéy ju mel ni ku dóobu-taal ak tiset boo xam ni tamit dafa am ay tare. Fi ñu nekk itam, ñi ngi nekk ci pali mel ni kuy bëgg dem. Am na ku taxaw nii ci wet gi, ci wetu tali bi, waaye moom demul. Mi ngi taxaw nii, yërë bi mu sol dafa mel ni teni militeer ak tubéy ju mel ni lu dóomu-taal, sol ab kab. Fi ñu nekk tamit dafa naat lool, bare ay garab, bare nit tamit, am ay ñax yu wert.